CELEX: 32015D0702
Language: da
Date: 2007-07-13 00:00:00
Title: Rådets afgørelse (EU) 2015/702 af 13. juli 2007 om undertegnelse og midlertidig anvendelse af protokollen til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union

1.5.2015   
            
            
               DA
            
            
               Den Europæiske Unions Tidende
            
            
               L 113/1
            
         RÅDETS AFGØRELSE (EU) 2015/702
   af 13. juli 2007
   om undertegnelse og midlertidig anvendelse af protokollen til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, andet punktum,
   under henvisning til tiltrædelsesakten af 2003 særlig artikel 6, stk. 2,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Den 10. februar 2004 bemyndigede Rådet Kommissionen til på Det Europæiske Fællesskabs og dets medlemsstaters vegne at føre forhandlinger med Den Libanesiske Republik om en tilpasning af Euro-Middelhavsassocieringsaftalen mellem Det Europæiske Fællesskab og dets medlemsstater på den ene side og Den Libanesiske Republik på den anden side (1) for at tage hensyn til de nye medlemsstaters tiltrædelse af EU.
            
         
               (2)
            
            
               Forhandlingerne er blevet ført til ende til Kommissionens tilfredshed.
            
         
               (3)
            
            
               Ifølge artikel 9, stk. 2, i den med Den Libanesiske Republik forhandlede protokol anvendes protokollen midlertidigt inden dens ikrafttræden.
            
         
               (4)
            
            
               Protokollen bør undertegnes på Fællesskabets og dets medlemsstaters vegne med forbehold af dens indgåelse og anvendes midlertidigt —
            
         TRUFFET FØLGENDE AFGØRELSE:
   Artikel 1
   Formanden for Rådet bemyndiges til at udpege den (de) person(er), der er beføjet til på Det Europæiske Fællesskabs og dets medlemsstaters vegne at undertegne protokollen til Euro-Middelhavs–aftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union.
   Teksten til protokollen er knyttet til denne afgørelse.
   Artikel 2
   Protokollen anvendes midlertidigt med forbehold af dens indgåelse.
   
      Udfærdiget i Bruxelles, den 13. juli 2007.
      
         
            På Rådets vegne
         
         E. A. SANTOS
         
            Formand
         
      
   
   
      (1)  EUT L 143 af 30.5.2006, s. 2.